ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 24/27

Rikors ippreżentat fit-8 ta’ Novembru 2013 — H.P. Gauff Ingenieure vs UASI — Gauff (Gauff THE ENGINEERS WITH THE BROADER VIEW)

(Kawża T-586/13)

2014/C 24/49

Lingwa tar-rikors: il-Ġermaniż

Partijiet

Rikorrenti: H.P. Gauff Ingenieure GmbH & Co. KG — JBG (Nürnberg, il-Ġermanja) (rappreżentant: G. Schneider-Rothhaar, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Gauff GmbH & Co. Engineering KG (Nürnberg, il-Ġermanja)

Talbiet

— tannulla d-deċiżjoni kkontestata tal-Ewwel Bord tal-Appell tal-UASI tal-5 ta’ Settembru 2013 (Każ R 118/2013-1);

— tibgħat lura l-kawża quddiem l-UASI bir-rakkomandazzjoni li jistabbilixxi mill-ġdid is-sitwazzjoni preċedenti;

— tikkundanna lill-UASI għall-ispejjeż, inklużi l-ispejjeż marbuta mal-proċedimenti tal-appell.

Motivi u argumenti prinċipali

Applikanti għat-trade mark Komunitarja: ir-rikorrenti

Trade mark Komunitarja kkonċernata: it-trade mark figurattiva “Gauff THE ENGINEERS WITH THE BROADER VIEW” għal prodotti u servizzi fil-klassijiet 11, 19, 36, 37, 39, 40, 41 u 42 — Applikazzjoni għal trade mark Komunitarja Nru 10 028 082

Proprjetarju tat-trade mark jew tas-sinjal invokat insostenn tal-oppożizzjoni: Gauff GmbH & Co. Engineering KG

Trade mark jew sinjal invokat: it-trade mark verbali Ġermaniża u Komunitarja “Gauff”, kif ukoll it-trade mark figurattiva Ġermaniża u Komunitarja “GAUFF” għal prodotti u servizzi fil-klassijiet 9, 16, 35, 36, 37, 39, 40, 41, 42 u 44

Deċiżjoni tad-Diviżjoni tal-Oppożizzjoni: oppożizzjoni parzjalment milqugħa

Deċiżjoni tal-Bord tal-Appell: talba għall-istabbiliment mill-ġdid tas-sitwazzjoni preċedenti miċħuda u appell miċħud bħala inammissibbli

Motivi invokati: ksur tal-Artikolu 81 tar-Regolament Nru 207/2009
MT Il-Ġurnal Uffiċjali tal-Unjoni Ewropea C 24/26

Rikors ippreżentat fl-4 ta’ Novembru 2013 — Royal County of Berkshire Polo Club vs UASI — Lifestyle Equities (Royal County of Berkshire POLO CLUB)

(Kawża T-581/13)

2014/C 24/47

Lingwa tar-rikors: l-Ingliż

Partijiet

Rikorrenti: The Royal Country of Berkshire Polo Club (Londra, ir-Renju Unit) (rappreżentant: J. Maitland-Walker, Solicitor)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Lifestyle Equities CV (Amsterdam, il-Pajjiżi l-Baxxi)

Talbiet tar-rikorrenti

— tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-25 ta’ Lulju 2013 mogħtija fil-Każ R 1374/2012-2;

— tikkundanna lir-rikorrenti għall-ispejjeż ta’ dawn il-proċeduri u għal dawk sostnuti quddiem il-Bord tal-Appell.

Motivi u argumenti prinċipali

Applikanti għat-trade mark Komunitarja: ir-rikorrenti

Trade mark Komunitarja kkonċernata: it-trade mark figurattiva li tinkludi l-elementi verbali “Royal County of Berkshire POLO CLUB” għal prodotti u servizzi fil-klassijiet 9, 14, 16, 18, 25 u 28 — Applikazzjoni għal trade mark Komunitarja Nru 9 642 621

Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra quddiem il-Bord tal-Appell

Trade mark jew sinjal invokat fl-oppożizzjoni: ir-reġistrazzjonijiet bħala trade mark Komunitarja Nri 8 456 469, 5 482 484, 532 895 u 364 257

Deċiżjoni tad-Diviżjoni tal-Oppożizzjoni: oppożizzjoni miċħuda fl-intier tagħha

Deċiżjoni tal-Bord tal-Appell: deċiżjoni kkontestata annullata parzjalment

Motivi invokati: ksur tal-Artikolu 8(1)(b) tar-Regolament dwar it-trade mark Komunitarja.
MT Il-Ġurnal Uffiċjali tal-Unjoni Ewropea C 45/35

Rikors ippreżentat fis-6 ta’ Novembru 2013 — Luxembourg Pamol (Ċipru) u Luxembourg Industries vs Il-Kummissjoni

(Kawża T-578/13)

2014/C 45/60

Lingwa tar-rikors: l-Ingliż

Partijiet

Rikorrenti: Luxembourg Pamol (Ċipru) Ltd (Nikosija, Ċipru); u Luxembourg Industries Ltd (Tel-Aviv, l-Iżrael) (rappreżentanti: C. Mereu u K. Van Maldegem, avukati)

Konvenuta: Il-Kummissjoni Ewropea

Talbiet

— tiddikjara t-talba ammissibbli u fondata;

— tannulla d-deċiżjoni kkontestata; u

— tikkundanna lill-konvenuta għall-ispejjeż ta’ dawn il-proċeduri.

Motivi u argumenti prinċipali

Ir-rikorrenti jitolbu l-annullament tad-Deċiżjoni tal-Kummissjoni, tat-8 ta’ Ottubru 2013, innotifikata lir-rikorrenti fid-9 ta’ Ottubru 2013, dwar il-pubblikazzjoni ta’ ċerti partijiet mir-rapport ta’ evalwazzjoni bejn il-pari u mill-addendum finali dwar il-fosfonati tal-potassju li fir-rigward tagħhom ir-rikorrenti jippretendu l-kunfidenzjalità skont id-Direttiva tal-Kunsill 91/414/KEE (1) u r-Regolament tal-Kummissjoni (UE) Nru 188/2011 (2) (id-“deċiżjoni kkontestata”).

Insostenn tar-rikors, ir-rikorrenti jinvokaw żewġ motivi.

(1) L-ewwel motiv huwa bbażat fuq l-allegazzjoni li l-Kummissjoni kisret l-Artikolu 14 tad-Direttiva tal-Kunsill 91/414/KEE u d-dritt fundamentali għall-protezzjoni tas-sigrieti kummerċjali sanċit fl-Artikolu 339 tat-Trattat dwar il-Funzjonament tal-Unjoni Ewropea, l-Artikolu 7 tal-Karta tad-Drittijiet Fundamentali tal-Unjoni Ewropea u l-Artikolu 8 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, minħabba interpretazzjoni żbaljata tad-dispożizzjonijiet suesposti u minħabba evalwazzjoni żbaljata tal-pretenzjoni tar-rikorrenti għall-kunfidenzjalità. It-tieni motiv huwa bbażat fuq l-allegazzjoni li l-Kummissjoni kisret il-prinċipji fundamentali tad-dritt tal-Unjoni, il-prinċipju ta’ amministrazzjoni tajba u d-drittijiet tad-difiża tar-rikorrenti, billi naqset milli tagħti lir-rikorrenti opportunità suffiċjenti sabiex jiddefendu u jiċċaraw ir-raġuni sottostanti l-pretenzjonijiet tagħhom għall-kunfidenzjalità.

(1) Id-Direttiva tal-Kunsill [91/414/KEE], tal-15 ta’ Lulju 1991, li tikkonċerna t-tqegħid fis-suq ta’ prodotti għall-protezzjoni tal-pjanti (ĠU Edizzjoni Speċjali bil-Malti, Kapitolu 3, Vol. 11, p. 332)

(2) Regolament tal-Kummissjoni (UE) Nru 188/2011, tal-25 ta’ Frar 2011, li jistabbilixxi regoli dettaljati għall-implimentazzjoni tad-Direttiva tal-Kunsill 91/414/KEE fir-rigward tal-proċedura għall-valutazzjoni ta’ sustanzi attivi li ma kinux fis-suq sentejn wara d-data ta’ notifika ta’ dik id-Direttiva (ĠU L 53, p. 51)
MT Il-Ġurnal Uffiċjali tal-Unjoni Ewropea C 194/25

Rikors ippreżentat fl-20 ta’ Diċembru 2013 – K. Chrysostomides & Co. et vs Il-Kunsill et

(Kawża T-680/13)

2014/C 194/33

Lingwa tal-kawża: l-Ingliż

Partijiet

Rikorrenti: Dr. K. Chrysostomides & Co. LLC (Nikosija, Ċipru) u 50 rikorrent ieħor (rappreżentant: P. Tridimas, Barrister)

Konvenuti: Il-Kunsill tal-Unjoni Ewropea, il-Kummissjoni Ewropea, l-Unjoni Ewropea rrappreżentata mill-Kummissjoni Ewropea, il-Eurogroup irrappreżentat mill-Kunsill tal-Unjoni Ewropea, il-Bank Ċentrali Ewropew

Talbiet tar-rikorrenti

— tordna lill-konvenuti jħallsu lir-rikorrenti s-somom murija fl-Iskeda li tinsab annessa mar-rikors kif ukoll l-interessi mis-26 ta’ Marzu 2013 sas-sentenza tal-Qorti tal-Ġustizzja;

— tikkundanna lill-konvenuti għall-ispejjeż.

Sussidjarjament, bħala motiv sussidjarju, ir-rikorrenti jitolbu lill-Qorti tal-Ġustizzja li:

— tikkonstata li l-Unjoni Ewropea u/jew l-istituzzjonijiet konvenuti għandhom responsabbiltà mhux kuntrattwali;

— tiddetermina l-proċedura li għandha tiġi segwita sabiex tistabbilixxi t-telf li jista’ jiġi kkumpensat li effettivament ġie subit mir-rikorrenti;

— tikkundanna lill-konvenuti għall-ispejjeż.

Motivi u argumenti prinċipali

Ir-rikorrenti (51 b’kollox) huma depożitanti u/jew azzjonisti ta’ Bank of Cyprus Public Company Ltd u/jew ta’ Cyprus Popular Bank Public Co. Ltd. Huma jitolbu kumpens skont l-Artikoli 268, 340 (2) u 340(3) TFUE, li jirregolaw ir-responsabbiltà mhux kuntrattwali tal-Unjoni, għat-telf li huma sofrew bħala riżultat tal-miżuri meħuda mill-istituzzjonijiet konvenuti li jimponu skema ta’ bail-in fuq ir-Repubblika ta’ Ċipru.

Ir-rikorrenti jikkunsidraw li l-istituzzjonijiet konvenuti adottaw skema ta’ bail-in għar-Repubblika ta’ Ċipru li wasslet direttament għat-telf tad-depożiti tagħhom u tal-ishma tagħhom. Fil-fehma tar-rikorrenti, il-miżuri ta’ bail-in adottati mir-Repubblika ta’ Ċipru ġew introdotti biss sabiex ikunu implementati miżuri adottati mill-konvenuti u kienu approvati wkoll mill-istituzzjonijiet konvenuti.

Ir-rikorrenti jikkunsidraw li l-iskema ta’ bail-in tikser id-dritt għall-proprjetà, kif protett mill-Artikolu 17(1) tal-Karta tad-Drittijiet Fundamentali tal-Unjoni u l-Artikolu 1 tal-Protokoll 1 tal-Konvenzjoni Ewropea għall-Protezzjoni tad-Drittijiet u l-Libertajiet Fundamentali. Ir-rikorrenti jsostnu wkoll li l-iskema ta’ bail-in tikser il-prinċipju ta’ proporzjonalità, il-prinċipju ta’ protezzjoni tal-aspettattivi leġittimi u l-prinċipju ta’ non-diskriminazzjoni.
MT Il-Ġurnal Uffiċjali tal-Unjoni Ewropea C 112/34

Rikors ippreżentat fil-25 ta’ Novembru 2013 – Minority SafePack – one million signatures for diversity in Europe et vs Il-Kummissjoni

(Kawża T-646/13)

2014/C 112/46

Lingwa tal-kawża: il-Ġermaniż

Partijiet

Rikorrenti: Bürgerausschuss für die Bürgerinitiative Minority SafePack – one million signatures for diversity in Europe et (rappreżentanti: E. Johansson, J. Lund u C. Lund, avukati)

Konvenuta: Il-Kummissjoni Ewropea

Talbiet

— tannulla d-Deċiżjoni tal-Kummissjoni C (2013) 5969 finali, tat-13 ta’ Settembru 2013, innotifikata fis-16 ta’ Settembru 2013;

— tikkundanna lill-konvenuta għall-ispejjeż.

Motivi u argumenti prinċipali

Insostenn tar-rikors tagħhom, ir-rikorrenti jinvokaw żewġ motivi.

1. L-ewwel motiv, ibbażat fuq ksur tal-forom proċedurali sostanzjali — Ir-rikorrenti jsostnu li d-deċiżjoni kkontestata tikser il-forom proċedurali tat-tieni paragrafu tal-Artikolu 296 tat-Trattat FUE u tal-Artikolu 4(3) tar-Regolament (UE) Nru 211/2011 (1). — F’dan il-kuntest, ir-rikorrenti josservaw fost l-oħrajn li l-Kummissjoni ma ssemmix kull waħda mill-ħdax-il tema li huma s-suġġett tal-inizjattiva taċ-ċittadini u li, fil-fehma tagħha, ma jaqgħux fil-kuntest tal-kompetenzi tagħha sabiex tippreżenta proposta għal att legali tal-Unjoni għall-applikazzjoni tat-Trattati. Il-Kummissjoni lanqas ma indikat għalfejn dawn it-temi għandhom jaqgħu barra minn dan il-kuntest. — Minbarra dan, ir-rikorrenti jsostnu fil-kuntest ta’ dan il-motiv li l-Kummissjoni ma indikatx ir-raġuni għalfejn ir-Regolament Nru 211/2011 ma jippermettix ir-reġistrazzjoni ta’ parti jew partijiet ta’ inizjattiva taċ-ċittadini proposta.

2. It-tieni motiv, ibbażat fuq ksur tat-Trattati jew ta’ waħda mid-dispożizzjonijiet legali dwar l-applikazzjoni tagħhom — Ir-rikorrenti jsostnu hawnhekk ksur tal-Artikolu 11 tat-Trattat UE, tal-ewwel paragrafu tal-Artikolu 24 tat-Trattat FUE u tal-Artikolu 4(2) u (3) tar-Regolament Nru 211/2011. — Ir-rikorrenti josservaw, f’dan il-kuntest, li l-ebda waħda mit-temi li fir-rigward tagħhom il-Kummissjoni għandha tiġi mistiedna tagħmel proposta ma taqa’ manifestament barra mill-kuntest tal-kompetenzi tal-Kummissjoni sabiex tagħmel proposti għal att legali tal-Unjoni sabiex jiġu applikati t-Trattati. Minbarra dan, huma jsostnu li anki jekk waħda mit-temi tkun taqa’ barra minn dan il-kuntest, il-Kummissjoni kellha tirreġistra l-inizjattiva taċ-ċittadini proposta, bit-tneħħija tat-temi li fil-fehma tagħha manifestament ma jaqgħux f’dan il-kuntest.

(1) Regolament (UE) Nru 211/2011 tal-Parlament Ewropew u tal-Kunsill, tas-16 ta’ Frar 2011, dwar l-inizjattiva taċ-ċittadini (ĠU L 65, p. 1).
MT Il-Ġurnal Uffiċjali tal-Unjoni Ewropea C 93/25

Rikors ippreżentat fis-27 ta’ Diċembru 2013 — Kinnarps vs UASI (MAKING LIFE BETTER AT WORK)

(Kawża T-697/13)

2014/C 93/44

Lingwa tal-kawża: L-Isvediż

Partijiet

Rikorrenti: Kinnarps AB (Falköping, l-Isvezja) (rappreżentant: M. Wahlin, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Talbiet tar-rikorrenti

— tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-28 ta’ Ottubru 2013, mogħtija fil-Każ R 2272/2012-2;

— tiddikjara li t-trade mark tar-rikorrenti, MAKING LIFE BETTER AT WORK, f’dak li jirrigwarda l-prodotti u s-servizzi inkwistjoni fil-kawża, għandha karattru distintiv suffiċjenti sabiex tiġi rreġistrata bħala trade mark Komunitarja;

— tikkundanna lill-konvenut ibati l-ispejjeż inkorsi mir-rikorrenti fil-kuntest tal-proċeduri quddiem il-Qorti Ġenerali u l-UASI.

Motivi u argumenti prinċipali

Trade mark Komunitarja kkonċernata: it-trade mark verbali “MAKING LIFE BETTER AT WORK”, għal prodotti u servizzi fil-klassijiet 16, 20, 35 u 42 — Applikazzjoni għal trade mark Komunitarja Nru 10 887 982.

Deċiżjoni tal-eżaminatur: applikazzjoni għal reġistrazzjoni miċħuda.

Deċiżjoni tal-Bord tal-Appell: appell miċhud.

Raġunijiet invokati: ksur tal-Artikolu 7(1)(b) tar-Regolament Nru 207/2009 dwar it-trade mark Komunitarja.
Rikors ippreżentat fis-6 ta’ Jannar 2014 — Islamic Republic of Iran Shipping Lines et vs Il-Kunsill

(Kawża T-14/14)

(2014/C 71/49)

Lingwa tal-kawża: l-Ingliż

Partijiet

Rikorrenti: Islamic Republic of Iran Shipping Lines (Tehran, l-Iran), Hafize Darya Shipping Lines (HDSL) (Tehran), Khazar Shipping Lines (Anzali Free Zone, l-Iran), IRISL Europe GmbH (Hamburg, il-Ġermanja), IRISL Marine Services and Engineering Co. (Qeshm Island, l-Iran), Irano — Misr Shipping Co. (Tehran), Safiran Payam Darya Shipping Lines (SAPID) (Tehran), Shipping Computer Services Co. (Tehran), Soroush Sarzamin Asatir Ship Management (Tehran), South Way Shipping Agency Co. Ltd (Tehran); u Valfajr 8th Shipping Line Co. (Tehran) (rappreżentanti: F. Randolph, QC, M. Lester, barrister, u M. Taher, solicitor)

Konvenut: Il-Kunsill tal-Unjoni Ewropea

Talbiet

— tannulla d-Deċiżjoni tal-Kunsill 2013/497/PESK, tal-10 ta’ Ottubru 2013, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 272, p. 46) u r-Regolament tal-Kunsill (UE) Nru 971/2013, tal-10 ta’ Ottubru 2013, li jemenda r-Regolament (UE) Nru 267/2012 dwar miżuri restrittivi kontra l-Iran (ĠU L 272, p. 1);

— tikkundanna lill-konvenut għall-ispejjeż.

Motivi u argumenti prinċipali

Insostenn tar-rikors tagħha, ir-rikorrenti jinvokaw ħames motivi.

(1) L-ewwel motiv ibbażat fuq l-assenza ta’ bażi legali valida għall-miżuri kkontestati, li jinkludu bħala kriterji ta’ inklużjoni fil-lista rabta mal-ewwel rikorrenti (IRISL), ftit żmien wara li ntlaqa’ r-rikors ta’ din tal-aħħar għal annullament.

(2) It-tieni motiv ibbażat fuq il-fatt li l-Kunsill kiser l-aspettattivi leġittimi tar-rikorrenti kif ukoll il-prinċipji ta’ finalità, ta’ ċertezza legali, ta’ ne bis in idem, tal-awtorità ta’ res judicata u ta’ nondiskriminazzjoni.

(3) It-tielet motiv ibbażat fuq il-fatt li l-Kunsill kiser id-drittijiet tad-difiża tar-rikorrenti billi ma informax lil IRISL u lanqas lir-rikorrenti l-oħra bl-intenzjoni tiegħu li jadotta l-miżuri kkontestati u billi ma tax lir-rikorrenti l-opportunità li jagħmlu osservazzjonijiet.

(4) Ir-raba’ motiv ibbażat fuq il-fatt li l-miżuri kkontestati jiksru d-drittijiet fundamentali tar-rikorrenti, b’mod partikolari d-dritt tagħhom għar-rispett tar-reputazzjoni tagħhom u tal-proprjetà tagħhom.
—

tannulla d-deċiżjoni tal-Kummissjoni Ewropea tal-5 ta’ Novembru 2013 li tiċħad it-talba għar-reġistrazzjoni ta’ proposta ta’ inizjattiva taċ-ċittadini msejħa “Right to Lifelong Care: Leading a life of dignity and Independence is a fundamental right!” (iktar il quddiem l-“inizjattiva”) abbażi tar-Regolament (UE) Nru 211/2011 tal-Parlament Ewropew u tal-Kunsill, tas-16 ta’ Frar 2011, dwar l-inizjattiva taċ-ċittadini (ĠU L 65, p. 1), kif din id-deċiżjoni ġiet innotifikata lill-mandatarju u lill-mandatarju speċjali tar-rikorrenti fil-5 ta’ Novembru 2013 b’ittra bir-referenza “C(2013) 7612 finali” (iktar il quddiem id-“deċiżjoni kkontestata”), u
MT Il-Ġurnal Uffiċjali tal-Unjoni Ewropea C 112/47

Rikors ippreżentat fl-24 ta’ Jannar 2014 – Bredenkamp et vs Il-Kunsill u Il-Kummissjoni

(Kawża T-66/14)

2014/C 112/60

Lingwa tal-kawża: l-Ingliż

Partijiet

Rikorrenti: John Arnold Bredenkamp (Ħarare, Żimbabwe); Echo Delta (Holdings) PCC Ltd (Castletown, il-Gżira ta’ Man); Scottlee Holdings (Private) Ltd (Ħarare); u Fodya (Private) Ltd (Ħarare) (rappreżentanti: P. Moser, QC (Queen’s Counsel) u G. Martin, Solicitor)

Konvenuti: Il-Kummissjoni Ewropea u l-Kunsill tal-Unjoni Ewropea

Talbiet tar-rikorrenti

— tadotta miżura ta’ organizzazzjoni tal-proċedura li tordna lill-konvenuti sabiex jipproduċu l-informazzjoni jew il-provi kollha, li jistgħu jkunu fil-pussess ta’ dawk l-istituzzjonijiet li jikkonċernaw l-inklużjoni tal-konvenuti fil-lista;

— tikkundanna lill-Kunsill u/jew lill-Kummissjoni tħallas lir-rikorrenti kumpens għad-danni mhux materjali u materjali subiti minħabba sanzjonijiet illegali mill-UE imposti fuq ir-rikorrenti billi żiedet (imbagħad żammet sal-2012) l-ismijiet tar-rikorrenti fl-Anness tar-Regolament tal-Kunsill (KE) Nru 314/2004, rispettivament: mill-Pożizzjoni Komuni tal-Kunsill 2009/68/PESK u mir-Regolament tal-Kummissjoni (KE) Nru 77/2009; mid-Deċiżjoni tal-Kunsill 2010/92/PESK u mir-Regolament tal-Kummissjoni (UE) Nru 173/2010, u mid-Deċiżjoni tal-Kunsill 2011/101/PESK u mir-Regolament tal-Kummissjoni (UE) Nru 174/2011;

— tikkundanna lill-konvenuti għall-ħlas lir-rikorrenti tal-interessi komposti bir-rata ta’ Euribor + 2 % (jew kwalunkwe rata ta’ interessi li tista’ tiġi ordnata) mid-data tas-sentenza;

— tikkundanna lill-konvenuti għall-ispejjeż.

Motivi u argumenti prinċipali

Insostenn tar-rikors tagħhom, ir-rikorrenti jinvokaw erba’ motivi.

1. L-ewwel motiv, li jallega li l-atti inkwistjoni ma kellhomx bażi legali xierqa, li tkun promulgata biss abbażi tal-Artikoli 60 u 301 KE, li jirrigwardaw esklużivament dispożizzjonijiet fir-rigward ta’ pajjiżi terzi, mhux individwi u kumpanniji.

2. It-tieni motiv, jallega li l-atti inkwistjoni juru żbalji manifesti ta’ fatt billi naqsu milli juru rbit b’saħħtu mal-Gvern taż-Żimbabwe jew appoġġ finanzjarju jew mod ieħor lir-reġim, biex b’hekk naqsu milli jissodisfaw l-oneru tal-prova tal-konvenuti li rriżultat fi proċess deċiżjonali illegali.

3. It-tielet motiv, jallega li l-atti inkwistjoni kisru rekwiżiti proċedurali essenzjali billi naqsu milli jagħtu raġunijiet suffiċjenti, u naqsu li jagħtu lir-rikorrenti l-opportunità li jinstemgħu jew li jagħmlu sottomissjonijiet sabiex jiskaġunaw ruħhom.
MT Il-Ġurnal Uffiċjali tal-Unjoni Ewropea C 129/30

Rikors ippreżentat fis-7 ta’ Frar 2014 – Islamic Republic of Iran Shipping Lines et vs Il-Kunsill

(Kawża T-87/14)

2014/C 129/37

Lingwa tal-kawża: l-Ingliż

Partijiet

Rikorrenti: Islamic Republic of Iran Shipping Lines (Teheran, l-Iran); Hafize Darya Shipping Lines (HDSL) (Teheran); Khazar Shipping Lines (Anzali Free Zone, l-Iran); IRISL Europe GmbH (Hamburg, il-Ġermanja); IRISL Marine Services and Engineering Co. (Qeshm Island, l-Iran); Irano Misr Shipping Co. (Teheran); Safiran Payam Darya Shipping Lines (SAPID) (Teheran); Shipping Computer Services Co. (Teheran); Soroush Sarzamin Asatir Ship Management (Teheran); South Way Shipping Agency Co. Ltd (Teheran); u Valfajr 8th Shipping Line Co. (Teheran) (rappreżentanti: F. Randolph, QC, M. Lester, Barrister, u M. Taher, Solicitor)

Konvenut: Il-Kunsill tal-Unjoni Ewropea

Talbiet tar-rikorrenti

— tannulla d-Deċiżjoni tal-Kunsill 2013/685/PESK, tas-26 ta’ Novembru 2013, li temenda d-Deċiżjoni tal-Kunsill 2010/413/PESK dwar miżuri restrittivi kontra l-Iran (ĠU L 316, p. 46) u r-Regolament ta’ Implimentazzjoni tal-Kunsill (UE) Nru 1203/2013, tas-26 ta’ Novembru 2013, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU L 316, p. 1), sa fejn dawn japplikaw għar-rikorrenti;

— tiddikjara l-inapplikabbiltà fir-rigward tad-Deċiżjoni tal-Kunsill 2013/497/PESK, tal-10 ta’ Ottubru 2013, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 272, p. 46) u fir-rigward tar-Regolament tal-Kunsill (UE) Nru 971/2013, tal-10 ta’ Ottubru 2013, li jemenda r-Regolament (UE) Nru 267/2012 dwar miżuri restrittivi kontra l-Iran (ĠU L 272, p. 1);

— tikkundanna lill-Kunsill għall-ispejjeż.

Motivi u argumenti prinċipali

Ir-rikorrenti jinvokaw l-“oġġezzjoni tal-illegalità” insostenn tat-talba tagħhom għal dikjarazzjoni ta’ illegalità tal-miżuri ta’ Ottubru sa fejn: dawn ma għandhomx bażi legali soda; jiksru l-aspettattivi leġittimi tar-rikorrenti u l-prinċipji ta’ finalità, ta’ ċertezza legali, ta’ ne bis in idem, u ta’ res judicata; jiddiskriminaw kontra IRISL u jiksru d-drittijiet fundamentali tagħha mingħajr ġustifikazzjoni jew proporzjon; jiksru d-drittijiet tad-difiża tar-rikorrenti; u jagħmlu użu ħażin mill-poteri tal-Kunsill.

Insostenn tar-rikors tagħhom, ir-rikorrenti jinvokaw dawn il-motivi għall-annullament tal-miżuri kkontestati.

1. L-ewwel motiv huwa bbażat fuq l-allegazzjoni li ma hemm bażi legali soda għall-miżuri kkontestati.

2. It-tieni motiv huwa bbażat fuq l-allegazzjoni li l-Kunsill wettaq żball manifest fid-deċiżjonijiet tiegħu li jinkludu r-rikorrenti kollha.

3. It-tielet motiv huwa bbażat fuq l-allegazzjoni li l-Kunsill kiser id-drittijiet tad-difiża tar-rikorrenti.

4. Ir-raba’ motiv huwa bbażat fuq l-allegazzjoni li l-miżuri kkontestati jiksru l-aspettattivi leġittimi tar-rikorrenti, u l-prinċipji ta’ finalità, ta’ ċertezza legali, ta’ ne bis in idem, ta’ res judicata, u ta’ nondiskriminazzjoni.
MT Il-Ġurnal Uffiċjali tal-Unjoni Ewropea C 129/31

Rikors ippreżentat fit-13 ta’ Frar 2014 – Harry’s New York Bar vs UASI – Harrys Pubar (HARRY’S NEW YORK BAR)

(Kawża T-97/14)

2014/C 129/38

Lingwa tar-rikors: l-Ingliż

Partijiet

Rikorrenti: Harry’s New York Bar SA (Pariġi, Franza) (rappreżentant: S. Arnaud, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Harrys Pubar AB (Göteborg, l-Isvezja)

Talbiet tar-rikorrenti

— tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-14 ta’ Novembru 2013, mogħtija fil-Każijiet maqgħuda R 1038/2012-1 u R 1045/2012-1;

— tikkundanna lill-konvenut għall-ispejjeż.

Motivi u argumenti prinċipali

Applikanti għat-trade mark Komunitarja: ir-rikorrenti

Trade mark Komunitarja kkonċernata: it-trade mark verbali “HARRY’S NEW YORK BAR” għal prodotti u servizzi fil-klassijiet 25, 30, 32 u 43 – Applikazzjoni għal trade mark Komunitarja Nru 3 383 445

Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra quddiem il-Bord tal-Appell

Trade mark jew sinjal invokat: ir-reġistrazzjonijiet bħala trade mark Svediża Nri 356 009, 320 026, 315 142,55 6513-1066 għal prodotti u servizzi fil-klassijiet 25 u 42

Deċiżjoni tad-Diviżjoni tal-Oppożizzjoni: oppożizzjoni milqugħa parzjalment

Deċiżjoni tal-Bord tal-Appell: appell milqugħ parzjalment fil-Każ R 1038/2012-1 u appell miċħud fil-Każ R 1045/2012-1

Motivi invokati: ksur tal-Artikolu 8(1)(b) u (4) tar-Regolament dwar it-trade mark Komunitarja.
MT Il-Ġurnal Uffiċjali tal-Unjoni Ewropea C 129/26

Rikors ippreżentat fit-23 ta’ Jannar 2014 – Blackrock vs UASI (INVESTING FOR A NEW WORLD)

(Kawża T-59/14)

2014/C 129/33

Lingwa tal-kawża: l-Ingliż

Partijiet

Rikorrenti: Blackrock, Inc. (New York, l-Istati Uniti) (rappreżentanti: S. Malynicz, Barrister, K. Gilbert u M. Blair, Solicitors)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Talbiet tar-rikorrenti

— tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-31 ta’ Ottubru 2013, fil-Każ R 573/2013-1;

— tikkundanna lill-konvenut għall-ispejjeż.

Motivi u argumenti prinċipali

Trade mark Komunitarja kkonċernata: it-trade mark verbali “INVESTING FOR A NEW WORLD” għal servizzi fil-klassijiet 35 u 36 – Applikazzjoni għal trade mark Komunitarja Nru 11 144 706

Deċiżjoni tal-eżaminatur: it-trade mark li għaliha saret l-applikazzjoni ma hijiex eliġibbli għal reġistrazzjoni

Deċiżjoni tal-Bord tal-Appell: appell miċħud

Motivi invokati: ksur tal-Artikolu 7(1)(b) u (2) tar-Regolament dwar it-trade mark Komunitarja